Sigurd Roll

Sigurd Emil Roll (1893–1944) var en amerikansk-norsk diplomat, friidrettsutøver (sprint) og motstandsmann.

Familie

Han var sønn av Wilhelm Jørgen Roll (1864–1947) og Sophie Jensen (1870–1935). Foreldrene emigrerte til USA og havnet til sist i Oakland, California. Sigurd ble født 14. oktober 1893 i Chicago og ble diplomat, i likhet med storebroren William Georg Roll (1892–1967).

I arbeidslivet
Sigurd flyttet til Norge for å gå på gymnas. Efter å ha jobbet i Kristiania 1909–13 studerte han i Chicago 1913–16. Tilbake i Kristiania jobbet han 1917–18 ved et forsikringskontor, 1918–19 for den amerikanske legasjonen og som agent, før han den 15. november 1921 fikk jobb som visekonsul, stasjonsert i tyske Königsberg. Etter å ha jobbet vært stasjonert ved kroatiske Rijeka (som akkurat da var blitt italiensk, og gikk ved navnet Fiume) første halvdel av 1924, var han fra 15. august 1924  visekonsul ved Den amerikanske ambassade i Kristiania.Register of the Department of State.

På friidrettsbanen
Sigurd ble i 1917 norsk mester på 400 meter for Kristiania Idrætsforening. Han ble også første nordmann under 51 sekunder på distansen, da han med 50,9 sekunder ble nummer to under Ørnulf IFs internasjonale stevne den 30. juni 1917. Tre år efter var han nede på 50,6 sekunder.  Han fikk flere medaljer utover 1920-tallet, også på 100 meter og 200 meter.

Under krigen
Under den andre verdenskrig var han aktiv i motstandskampen. Han ble likvidert av Ernst Josef Albert Weiner ved Holmenkollen under aksjonen Blumenpflücken i 1944.Roll, Sigurd Emil i Våre falne.

Referanser

Kategori:Norske sprintere
Kategori:Norgesmestere i friidrett
Kategori:Norske diplomater
Kategori:Norske motstandsfolk drept under andre verdenskrig
Kategori:Personer fra Chicago